《效王建从军后答》
宋代·刘子寰

爱山无术住家贫，晚曳长裾傍主人。七十老亲抛菽水，二千长路逐风尘。

瞻云望月怀三径，种药移花嗟一春。援笔谩题形语影，及时收取自由身。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。